Document ID: /roh_data/filtered/fineweb-2-filterrobots_roh.jsonl.gz/10552

Bachmann, ch'è dapi il 2011 manadra da la partiziun da cultura e digitalisaziun da la citad Genevra, cumenza il prim da favrer 2022 sia nova plazza. Fin lura vegn Yves Fischer, il substitut da la directura a manar il post.
Carine Bachmann ha studegià psicologia sociala, scienzias da film e dretg internaziunal. Ella ha cumenzà sia carriera sco manadra da program dal festival da film internaziunal Viper a Lucerna. En pli è ella stada responsabla da communicaziun e manadra da project per differentas organisaziuns nunguvernamentalas.
La dunna da 54 è bilingua, maridada e ha trais uffants. Ella adempleschia «grazia a sia gronda experientscha e ses contacts» las premissas per il post, hai num en la communicaziun dal Departament federal da l'intern.